CELEX: C2007/183/67
Language: el
Date: 2007-08-04 00:00:00
Title: Υπόθεση T-191/07: Προσφυγή της 31ης Μαΐου 2007 — Anheuser-Busch κατά ΓΕΕΑ — Budějovický Budvar (BUDWEISER)

4.8.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 183/34
            
         Προσφυγή της 31ης Μαΐου 2007 — Anheuser-Busch κατά ΓΕΕΑ — Budějovický Budvar (BUDWEISER)
   (Υπόθεση T-191/07)
   (2007/C 183/67)
   Γλώσσα του δικογράφου της προσφυγής: η γερμανική
   Διάδικοι
   
      Προσφεύγουσα: Anheuser-Busch, Inc. (St. Louis, Ηνωμένες Πολιτείες) (εκπρόσωπος: V. von Bomhard, δικηγόρος)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αντίδικος ενώπιον του τμήματος προσφυγών: Budějovický Budvar, národní podnik
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δεύτερου τμήματος προσφυγών του ΓΕΕΑ, της 20ής Μαρτίου 2007 (υπόθ. R 299/2006-2),
            
         
               —
            
            
               επικουρικά, να ακυρώσει την απόφαση του δεύτερου τμήματος προσφυγών του ΓΕΕΑ της 20ής Μαρτίου 2007 (υπόθ. R 299/2006-2), καθόσον η απόφαση αυτή αφορά τα «μη αλκοολούχα ποτά»,
            
         
               —
            
            
               να καταδικάσει το καθού, καθώς και την αντίδικο ενώπιον του τμήματος προσφυγών, εφόσον παρέμβει στη δίκη, στα δικαστικά έξοδα.
            
         Ισχυρισμοί και κύρια επιχειρήματα
   
      Αιτούσα την καταχώριση κοινοτικού σήματος: Η προσφεύγουσα.
   
      Σήμα προς καταχώριση: Το λεκτικό σήμα «BUDWEISER» για προϊόντα της κλάσης 32 (αίτηση καταχώρισης αριθ. 24 646).
   
      Δικαιούχος του κατά τη διαδικασία ανακοπής αντιταχθέντος σήματος ή σημείου: Budějovický Budvar, národní podnik.
   
      Αντιταχθέν δικαίωμα επί σήματος ή σημείου: Το διεθνές λεκτικό σήμα «BUDWEISER» για προϊόντα της κλάσης 32, το διεθνές εικονιστικό σήμα «Budweiser Budvar» για προϊόντα των κλάσεων 31 και 32, καθώς και το διεθνές εικονιστικό σήμα «Budweiser Budvar» για προϊόντα της κλάσης 32.
   
      Απόφαση του τμήματος ανακοπών: Αποδοχή της ανακοπής και απόρριψη της αίτησης καταχώρισης.
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Προσβολή του δικαιώματος ακρόασης, εσφαλμένη εφαρμογή του άρθρου 74, παράγραφος 2, του κανονισμού (ΕΚ) 40/94 (1), και παράβαση του άρθρου 43, παράγραφος 2, του ίδιου κανονισμού· επικουρικά, παράβαση του άρθρου 73 του κανονισμού αυτού λόγω ελλιπούς αιτιολογίας.
   
      (1)  Κανονισμός (ΕΚ) 40/94 του Συμβουλίου, της 20ής Δεκεμβρίου 1993, για το κοινοτικό σήμα (ΕΕ 1994, L 11, σ. 1).